બુધવારે ચીનને વળતા જવાબમાં અમેરિકન પ્રોડક્ટ્સ પર વધુ 25 ટકા ટેરિફની જાહેરાત કરતા વિશ્વના બજારોમાં વેચવાલીનું દબાણ જોવા મળ્યું છે. એશિયા અને યુરોપના બજારો ગબડતા ભારતીય બજાર પણ બપોર પછી ગબડ્યું હતું જેમાં સેન્સેક્સ પ્રારંભિક વધારો ગુમાવીને 352 પોઇન્ટ ગબડ્યો છે. એશિયન બજારોમાં હેંગસેંગ 661 પોઇન્ટ ગબડ્યો હતો. જ્યારે કોસ્પિ 34 અંક, સ્ટ્રેટ ટાઇમ્સ 65 અંક ઘટ્યો છે. બપોરે યુરોપના બજારોના FTSE 34 પોઇન્ટ, CAC 40 પોઇન્ટ અને DAX 144 પોઇન્ટ ગબડ્યો છે. ડાઉ ફ્યુચર્સ 285 અંક ઘટીને ચાલી રહ્યો છે.